Murad Allahverdiyev

Murad İlham oğlu Allahverdiyev () — azərbaycanlı boksçu. Murad İlham Allahverdiyev 2017-ci ildə yeniyetmələr arasında keçirilən Azərbaycan çempionatında iştirak etmiş və qızıl medalla mükafatlandırılmışdır, o həmçinin 2017-ci ildə Avropa çempionatında iştirak edərək bürünc medal qazanmışdır. 2018-ci ildə Murad Allahverdiyev bir daha Azərbaycan çempionatına qatılaraq qızıl medal qazanmış və Avropa çempionatına yollanaraq "Avropa çempionu" adına yiyələnmişdir.

 Həyatı 
Murad Allahverdiyev 2002-ci il avqustun 29-da Tərtər şəhərində anadan olub. 2008-ci ildən idmanla məşğul olur. Şəxsi məşqçisi Faiq Məmmədovdur.

 Karyerası 
Murad İlham oğlu Allahverdiyev 29 avqust 2002-ci ildə Tərtər rayonunda anadan olmuşdur. 6 yaşında Faiq Məmmədovun rəhbərliyi altında idmana başlamışdır,15 yaşında yəni 2017-ci ildə yeniyetmələr arasında keçirilən Azərbaycan çempionatında iştirak etmiş və qızıl medalla mükafatlandırılmışdır, o həmçinin 2017-ci ildə Avropa çempionatında iştirak edərək bürünc medal qazanmışdır. 2018-ci ildə Murad Allahverdiyev bir daha Azərbaycan çempionatına qatılaraq qızıl medal qazanmış və Avropa çempionatına yollanaraq "Avropa çempionu" adına yiyələnmişdir. 80 kq çəki dərəcəsində qüvvəsini sınayan Murad Allahverdiyev finalda rəqibindən üstün olmuşdur. O, irlandiyalı Patrik Myersi 5:0 (29:28,29:28,29:28,30:27,29:28) hesabı ilə məğlub edib və fəxri kürsünün ən yüksək pilləsinə qalxıb. Allahverdiyev bu döyüşədək türkiyəli Əmir Böyükdağ, belaruslu Vladislav Novikov və rusiyalı Andrey Voyvodinə də qalib gəlmişdir. Murad Allahverdiyev həmin illər ərzində yığma komandanın, komanda kapitanı seçilmişdir. Murad Allahverdiyev 2019-cu ildə Gənclər arası keçirilən Azərbaycan çempionatında qızıl medalla mükafatlandırılmışdır və həmin ildə Avropa çempionatında iştirak edərək bürünc medalla kifayətlənmişdir, 81 kq çəkidə mübarizə aparan boksçumuz 1/2 finala gedən yolda belaruslu Raman Kazyankovla üz-üzə gəlib. Görüş həmyerlimizin qələbəsi ilə yekunlaşıb. Murad Allahverdiyev 4:0 (30:26,30:26,30:26,30:26,28:28) hesabi ilə qalib gəlib. O, yarımfinala yüksəlməklə, özü üçün ən azı bürünc medalı da təmin edib.

Boksçumuz finala vəsiqə üçün rusiyalı İlya Boqatıryovla döyüşmüşdür. O həmçinin dünya çempionatında iştirak edərək 2 döyüş qalib gəlmiş, təəssüf ki 4/1 final mərhələsində ukranyalı idmançıya məğlub olmuşdur.

2021-ci ildə böyük yaş qrupu arasında keçirilən Azərbaycan çempionatında ilk dəfə iştirak etmişdir və Murad 4 döyüşə düşərək bütün rəqiblərinə qalib gəlmiş, final döyüşü çox çətin keçmişdir və Murad Olimpiya çempionatının bürünc medalçısı, Dünya çempionatının bürünc medalçısı, Avropa çempionatının gümüş medalçısı Kamran Şahsuvarlıya qalib gəlmişdir.

Murad Allahverdiyev 2022–2023-cü illərdə böyük yaş qrupunda keçirilən Azərbaycan çempionatında 80 kq çəki dərəcəsində iştirak edərək çempion olmuşdur. Murad Allahverdiyev 2023-cü ilin iyununda Krakovda keçirilən III Avropa Oyunlarında iştirak edərək burada 80 kq çəki dərəcəsində 1/4 finalda Ermənistan idmançısı Hambardzum Akopyanı məğlub edərək bürünc medalla kifayətləndi və 2024-cü il Olimpiya Oyunlarına lisenziyanı təmin etdi.

 İstinadlar 
 Boxrec statistics

 Avropa çempionu olub

 Murad Allahverdiyevin Tərtərdə qarşılanması

 Murad Allahverdiyev Azərbaycan çempionu olub

 Azərbaycan boksçusu Murad Allahverdiyev Avropa çempionatının bürünc medalını qazanıb
Kateqoriya:Avropa Oyunlarının bürünc medalına sahib Azərbaycan idmançıları
Kateqoriya:Boks üzrə Avropa Oyunları medalçıları